open-index/open-wikipedia-markdown huggingface dataset:
Kullervo (nimi)

**Kullervo** on suomalainen miehen etunimi.

Kullervo-nimi on mahdollisesti johdettu kulta-sanasta. Nimi on syntynyt Koillis-Virossa alkusoinnun ja sanaleikin ansiosta. Virossa Kultaneidon takoja oli *Kuller Kalevipoeg, Nalleer naesopoeg*. Sieltä nimi kulkeutui Inkeriin ja lopulta *[[Kalevala]]an*.

Kullervon nimipäivä on 25. syyskuuta. Nimi sijoitettiin vuonna 1908 tälle päivälle, koska se oli aikaisemmin ollut Kleofaan nimipäivä, ja kreikkalainen, Raamatussakin esiintyvä nimi Kleofas (Kleopas) tarkoittaa myös kultaista.

Syyskuuhun 2025 mennessä Digi- ja väestötietoviraston tietojen mukaan 16&nbsp;937 miestä on saanut nimekseen Kullervo. Heistä suunnilleen puolet on syntynyt 1940- ja 1950-luvulla.

__notoc__
## Tunnettuja Kullervoja
* Kullervo Hirvonen, *Kari Sarma* (s. 1925), kirjakauppias ja jännityskirjailija
* Kullervo Hulkko (1914–1965), lääninrovasti ja kirkkoherra
* Kullervo Hurttia (1915–1953), näyttelijä
* Kullervo Hynynen (s. 1954), fysiikan professori
* Kullervo Jylhä (1931–1998), tanssimuusikko ja harmonikansoittaja
* Kullervo Järvinen (1936–2009), runoilija
* Kullervo Kalske (1912–1977), näyttelijä
* Kullervo Karjalainen (1932–2011), säveltäjä ja opettaja
* Kullervo Kemppinen (1921–2012), asianajaja ja kirjailija
* Kullervo Killinen (1912–1994), valtiotieteilijä, kommodori ja toimitusjohtaja
* Kullervo Koivisto, pornoelokuvien tuottaja ja kuvaaja
* Kullervo Koivisto (1913–1944), taidemaalari
* Kullervo Kojo (s. 1954), klarinetisti
* Kullervo Korhonen (1908–1989), Lapissa toiminut kullankaivaja
* Kullervo Kukkasjärvi (1938–1983), elokuvatuottaja ja käsikirjoittaja
* Kullervo Kuusela (1924–2003), metsätieteilijä ja professori
* Kullervo Leskinen (1908–1989), ampuja
* Kullervo Linna (1911–1987), muusikko
* Kullervo Manner (1880–1939), toimittaja ja puna-Suomen johtaja sisällissodassa
* Kullervo Mutanen (1920–1992), klarinetisti, saksofonisti ja säveltäjä
* Kullervo Muurinen (1927–1991), jääpallomaalivahti
* Kullervo Rainio (1924–2020), sosiaalipsykologian professori, kirjailija, poliitikko ja kansanedustaja (Kokoomus)
* Kullervo Ruotsalainen (1931–1983), taidemaalari ja piirtäjä
* Kullervo Sippola (1914–1944), Mannerheim-ristin ritari
* Kullervo Telamaa (1920–1977), opiston rehtori ja heraldikko
* Kullervo Virtanen (1919–2003), kauppaneuvos ja koulutarpeiden tukku- ja kustannusliike Oy Valistuksen toimitusjohtaja

## Kuvitteellisia Kullervoja
* Kullervo Vonninen, eräässä *[[Risto Räppääjä]]* -kirjassa esiintynyt henkilöhahmo

## Kullervoja mytologiassa
* Kullervo, henkilöhahmo *[[Kalevala]]ssa*

## Muita Kullervoja
*Kullervo, sanoittaja-säveltäjä Tapio Lahtisen (1922–1996) käyttämä salanimi

## Lähteet
* 
* 

### Viitteet
Hannoverinhevonen

**Hannoverinhevonen** on saksalainen kevyt puoliverinen ratsuhevonen, joka on tunnetuin ja runsaslukuisin saksalainen hevosrotu.

## Ominaisuudet
Väriltään hannoverinhevonen on aina yksivärinen: yleisimmät värit ovat rautias ja musta. Sen säkäkorkeus vaihtelee välillä 160&ndash;172 cm. Hannoverinhevonen on jalo, hyvärakenteinen hevonen ja hienostunut, vahva ratsu. Sillä on joustavat ja tehokkaat liikkeet ja hiukan liioitellut liikeradat. Yhteisiä piirteitä ovat myös rauhallinen luonne, lihaksikkuus ja jykevyys.

## Historia
Hannoverinhevonen sai alkunsa Hannoverissa 1700-luvulla ja polveutuu muiden muassa keskiajan raskaista sotaratsuista, holsteininhevosesta ja englannintäysiverisestä. Rodun ensimmäinen siittola perustettiin vuonna 1735, kun Englannin kuningas Yrjö II, Hannoverin vaaliruhtinas, perusti Cellen valtionsiittolan. 1700-luvun lopulla hannoverinhevosesta tuli suosittu vaunuhevonen. Vuonna 1844 haluttiin parantaa siitosoriiden tasoa ja annettiin valintasääntö, jonka mukaan vain tarkastuksessa hyviksi todetut oriit saivat jatkaa sukua. Tätä sääntöä noudatetaan vielä nykyisinkin: vuosittain järjestetään orikatselmus 2,5-vuotiaille oreille. Vuonna 1867 hannoverinhevosen yksityiset kasvattajat perustivat jalostusyhdistyksen, ja vuonna 1899 myös tammoista alettiin pitää kantakirjaa. 

Hannoverinhevosta on jalostettu aina aikakauden jalostustarpeiden mukaan: ennen ensimmäistä maailmansotaa hevosta tarvitsi armeijan ratsuväki, kun taas ensimmäisen ja toisen maailmansodan välissä painottui hevosen soveltuminen ratsastuksen ja ajon lisäksi maatalouskäyttöön ja toisen maailmansodan jälkeen hannoverinhevosta on kasvatettu nimenomaan ratsuksi. Ratsutyyppisen hannoverinhevosen jalostuksessa on käytetty paitsi englannintäysiverisiä myös jonkin verran arabi- ja trakehneroriita.

## Käyttö
 
Hannoverinhevosta käytetään nykyään lähinnä ratsuna, aiemmin myös ajo- ja työhevosena. Se on erinomainen koulu- ja esteratsu, ja monet kansainvälisesti menestyneet kilparatsut ovatkin rodultaan juuri hannoverilaisia.

Komea ulkomuoto ja laajat, ilmavat liikkeet ovat tehneet rodusta suositun etenkin kouluratsastuksessa. Myös esteratsuna hannoverinhevonen on suosittu. Hannoverinhevonen on myös hyvä jalostushevonen, joka on vaikuttanut muista saksalaisista roduista muiden muassa oldenburginhevosen, brandenburginhevosen, reininhevosen ja westfaleninhevosen syntyyn ja kehitykseen. Paitsi Saksassa, hannoverinhevosta on käytetty risteytysjalostukseen myös Pohjoismaissa ja Sveitsissä.

## Aiheesta muualla

*Hannoverinhevonen Hevosmaailma.netissä 
*www.hannoveraner.com 
*www.hanoverian.com
Pyhän Kolminaisuuden kirkko (Helsinki)

**Pyhän Kolminaisuuden kirkko** (ruots. *Heliga Treenighetskyrkan)* on Helsingin Kruununhaassa Unioninkatu 31:ssä sijaitseva Carl Ludvig Engelin suunnittelema ja Jegor Uschakoffin rakennuttama vuonna 1826 valmistunut ja vuonna 1827 vihitty ortodoksinen kirkko, joka kuuluu Helsingin ortodoksiselle seurakunnalle. Kirkko on empiretyylinen.  Kirkko on Helsingin vanhin säännöllisessä jumalanpalveluskäytössä oleva kirkko: nykyisin siellä toimitetaan pääasiassa kirkkoslaavinkielisiä jumalanpalveluksia, suomenkielisiä satunnaisesti. Tämä palvelee erityisesti Helsingin ortodoksien suurta venäjänkielistä vähemmistöä siksi että Helsingin muissa ortodoksikirkoissa, mm. Uspenskin katedraalissa, on taas enimmäkseen suomenkielisiä jumalanpalveluksia.

Kirkon piti alun perin odottaa kunnes suuri luterilainen tuomiokirkko olisi valmistunut, koska molempia kirkkohankkeita rahoitettiin suolatullin tuotolla.

Kun tuomiokirkon rakennushanke venähti eri syistä, yksityiset helsinkiläiset ortodoksit ilmoittivat sijoittavansa oman kirkkonsa rakentamiseen tarvittavat rahat. Tämä vauhditti päätöksentekoa ja rakentamista olennaisesti, ja näin ortodoksinen kirkko valmistui jopa kolmekymmentä vuotta alkuperäistä suunnitelmaa aiemmin. Itse asiassa tuomiokirkon rakentaminen alkoi vasta kolme vuotta Pyhän Kolminaisuuden kirkon valmistumisen jälkeen ja kesti lopulta vuoteen 1852.   

Kirkon kellotornin yläosa oli alun perin puinen, mutta jo kaksikymmentä vuotta rakentamisen jälkeen se uusittiin nykyiseksi kiviseksi, kun kirkkoon saatiin uusia painavia kelloja ja puurakenne ei niitä enää olisi kestänyt. 

Useimmissa Pyhän Kolminaisuuden kirkon ikoneissa on metallisuojus eli riisa; ne ovat etupäässä varakkaiden kauppiaiden ja yhden kauppiaanlesken, Serafina Baturinin, lahjoittamia. Muutamat ikoneista on tuotu lakkautetuista kirkoista. Ainakin yksi kookas Tihvinän Jumalanäidin ikoni on peräisin romutettavaksi määrätystä sotalaivasta. 

Ikonostaasin runkoa tukevat uusklassisuudelle ominaiset joonialaiset pylväät. Kirkossa on useimmista muista aikakauden kirkoista poiketen tasakatto ja kaksi samanlaista kattokruunua. 

Alun perin kirkko oli uunilämmityksinen; ensimmäinen keskuslämmitys saatiin jo 1800-luvulla ja sitä uusittiin moneen kertaan. Lopulta täyskorjauksessa 1960-luvulla kirkko ja sen piharakennukset liitettiin kaukolämpöön. 

Kirkon vahtimestari asui hyvin kauan kiinteistöön kuuluvassa piharakennuksessa, mutta 1990-luvulla kun rakennus kaipasi peruskorjausta vahtimestarille hankittiin asunto toisaalta ja entinen virkatalo muutettiin kokoustilaksi.  Toisessa piharakennuksessa on huoltotiloja.  

Kirkon vihki Tallinnan piispa Nikanor Helsingin seurakunnan ja sotilaspapiston avustamana; hän olikin kautta aikojen ensimmäinen Suomessa nähty ortodoksinen piispa.

## Lähteet

## Aiheesta muualla

*
* Pyhän Kolminaisuuden kirkko  (Helsingin ortodoksinen seurakunta)
Jenni Väänänen

**Jenni Maria Väänänen** (o.s. **Dahlman**, vuosina 2004–2014 **Dahlman-Räikkönen**, s. 27. lokakuuta 1981 Piikkiö) on suomalainen malli.

## Ura
Väänänen tuli tunnetuksi missinä ja mallina tyttönimellään Dahlman. Hän kävi mallikoulun 14-vuotiaana ja alkoi kierrellä mallikilpailuja 16 vuoden ikäisenä, jolloin voitti myös ensimmäisen kilpailunsa, Vuoden morsian -tittelin (1996). Vuonna 1998 Väänänen oli Miss Turku. Hän osallistui moniin Miss Suomen ja Suomen Neidon osakilpailuihin sijoittuen vuonna 2000 Suvi Miinalan ensimmäiseksi perintöprinsessaksi. Samana vuonna hän oli kolmas Miss Queen of the Year -kilpailussa ja hänet kruunattiin ensimmäiseksi Miss Skandinavia 2001 -kilpailussa Suvi Miinalan sijoittuessa toiseksi.

Sittemmin Väänänen on ollut mallitoimisto Paparazzin listoilla ja tehnyt jonkin verran juonto- ja malliesiintymisiä. Hän on toiminut myös kilparatsastajana ja hänellä on sijoituksia kansallisista amatöörisarjan kilpailuista sekä Suomessa että Euroopassa.

Väänänen oli lokakuussa 2007 Helsinkiin avatun Bläk-yksityisklubin vetäjä.

Keväällä 2015 hän juonsi *[[Mallikoulu]]*-ohjelman kolmatta tuotantokautta. Saman vuoden syksyllä hänet nähtiin *[[Posse (televisiosarja)|Posse]]*-ohjelmassa.

## Yksityiselämä
Väänänen oli naimisissa Formula 1-kuljettaja Kimi Räikkösen kanssa vuosina 2004–2014. He tapasivat toisensa vuoden 2001 lopulla ja kihlautuivat huhtikuussa 2002. Pari avioitui 31. heinäkuuta 2004 Vanajanlinnassa. Runsaasti huomiota herättivät häiden massiiviset turvatoimet; Vanajanlinna lähiympäristöineen oli suljettu kaikilta ulkopuolisilta ja sen yläpuolinen ilmatila oli lentokiellossa. Avioliiton myötä hän otti sukunimekseen Dahlman-Räikkönen. Pariskunta erosi vuoden 2013 alussa ja virallisesti avioero tuli voimaan vuoden 2014 heinäkuussa. Eron jälkeen Väänänen otti takaisin tyttönimensä Dahlmanin. 

Väänänen avioitui jääkiekkoilija Ossi Väänäsen kanssa heinäkuussa 2021 ja kertoi ottavansa miehensä sukunimen. Parin esikoispoika syntyi maaliskuussa 2017. Toinen poika syntyi elokuussa 2018.

## Lähteet
Ilmajoen musiikkijuhlat

**Ilmajoen musiikkijuhlat** on vuosittain Ilmajoella, Etelä-Pohjanmaalla pääosin kesäkuun alkupuolella järjestettävä ooppera- ja musiikkifestivaali. Ensimmäistä kertaa Musiikkijuhlat olivat vuonna 1975 ja ideoijana oli perustajiin kuulunut Lasse Lintala. Tapahtumaa ei voitu järjestää 2020 ja 2021 koronaviruspandemian takia.

Musiikkijuhlien sekä muiden kulttuuritapahtumien tarpeita palvelee vuonna 2003 rakennettu Kyrönjoen Ilkanrannan ooppera-areena, jonka katsomoon mahtuu noin 1&nbsp;300 henkilöä.

Ilmajoen musiikkijuhlien konserttien ohjelmistossa on vuosien saatossa valittu painopisteiksi viihde- ja hengellisen musiikin konsertit. Suosikkeja ovat olleet eväskorikonsertit, joissa oopperalaulajat esityksen jälkeen irrottelevat mielimusiikkinsa parissa. Monet kuuluisat suomalaiset oopperalaulajat, kuten Jyrki Anttila, Pentti Hietanen,  Karita Mattila ja Juha Uusitalo ovatkin vierailleet uransa alkuaikoina Musiikkijuhlilla.

Tapahtumalle myönnettiin sen 50-vuotisjuhlavuonna 2025 Suomi-palkinto.

## Oopperat

## Lähteet

## Aiheesta muualla
* Ilmajoen musiikkijuhlat
Geokemia

**Geokemia** tutkii maapallon kemiaa. Geokemiassa selvitetään eri alkuaineiden jakautumista ja kiertoa maapallon kivi-, vesi- ja ilmakehän sekä elollisen luonnon välillä.
Geokemia antaa ymmärrystä haitallisten aineiden vaikutuksiin ja leviämiseen sekä työkaluja leviämisen ehkäisemiseen. Sen alalaji biogeokemia on erikoistunut tutkimaan alkuaineiden runsautta ja esiintymismuotoja kasvi- ja eläinkunnassa. Isotooppigeokemia puolestaan tutkii isotooppien
runsautta ja jakautumissuhteita maapallolla. 
 
Geokemiaa hyödyntävät käytännössä kaikki geologian alalajit, kuten mineralogia, hydrogeologia ja paleoklimatologia. 
 
Suomalaiset Helsingin yliopiston professorit Thure Georg Sahama (†1983) ja Kalervo Rankama (†1995) kuuluivat kansainvälisesti geokemian suuriin nimiin.
Suomessa geokemiaa voi opiskella pääaineena Helsingin ja sivuaineena Oulun yliopistossa.

## Aiheesta muualla

* Geokemiaa Internetissä 
* Suomen geologian tutkimuskeskus, geokemia 
* Maankuoren koostumusta tutkitaan, Kuva, 06.12.1939, nro 25, s. 24, Kansalliskirjaston digitaaliset aineistot
Berat Sadik

**Berat Sadik** (s. 14. syyskuuta 1986 Skopje, Makedonia, Jugoslavia) on suomalainen jalkapalloilija. Hän edustaa Kyproksen liigassa pelaava Doxaa, jonka kapteenina hän myös toimii. Sadik on pelipaikaltaan keskushyökkääjä. 

## Ura
Pohjois-Makedonian albaani Sadik muutti Suomeen, Mikkeliin vuonna 1990. Vuonna 1992 hän muutti Kiuruvedelle, jossa hän aloitti jalkapallon Kiuruveden Palloilijoissa, josta hän siirtyi vuonna 2004 Kuopion Palloseuraan. Sadik pelasi KuPSissa 26 liigaottelua. Liigadebyyttinsä hän teki 28. huhtikuuta 2005 FC Hakaa vastaan pelatussa ottelussa ja ensimmäinen maali upposi FC KooTeePeen verkkoon kauden 2006 ensimmäisessä pelissä.

Tammikuussa 2007 Sadik kertoi haluavansa jatkaa Veikkausliiga-joukkueessa, joten Sadik ja Ykköseen pudonnut KuPS päätyivät purkamaan keskinäisen sopimuksensa. Pitkän testijakson jälkeen Sadik ja FC Lahti allekirjoittivat 2 + 1 -vuotisen pelaajasopimuksen helmikuussa 2007. Sadikin seurajoukkueuran suurimmat saavutukset ovat liigacupin voitot vuosilta 2006 (KuPS) ja 2007 (FC Lahti).

Sadik pelasi Suomen alle 21-vuotiaiden maajoukkueessa ja oli mukana ikäluokan EM-kilpailuissa vuonna 2009. Lokakuussa 2007 hänet kutsuttiin Suomen alle 23-vuotiaiden maajoukkueeseen, joka kohtasi Vietnamin Hanoissa pelatussa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet. Ensiesiintymisensä A-maajoukkueessa Sadik teki harjoitusottelussa Turkkia vastaan 29. toukokuuta 2008.

Kesäkuussa 2008 Sadik teki kolmivuotisen sopimuksen Bundesliigassa pelanneen Arminia Bielefeldin kanssa. Bundesliiga-debyyttinsä hän teki 23. elokuuta 2008 ottelussa Hertha Berlinia vastaan. Arminian pudottua Bundesliigasta Sadik lainattiin kaudeksi 2009–2010 belgialaiseen Zulte Waregemiin, jossa pelasi myös Eetu Muinonen. Sadik ja Arminia purkivat sopimuksensa kauden päätyttyä. Elokuussa 2010 hän palasi Lahteen kauden 2010 loppuun ulottuneella sopimuksella.

Tammikuussa 2011 Sadik allekirjoitti kahden vuoden sopimuksen HJK:n kanssa.

Tammikuussa 2013 Sadik siirtyi Sveitsin Superliigassa pelaavan FC Thunin riveihin.

## Tilastot
*Tilanne 28. huhtikuuta 2016.*
### Kausikohtaiset tilastot

### Sarjakohtaiset tilastot

## Lähteet

## Aiheesta muualla
*Berat Sadikin esittely Veikkausliigan sivustolla
Brian Setzer

**Brian Setzer** (s. 10. huhtikuuta 1959 New York, Yhdysvallat) on yhdysvaltalainen muusikko.

Setzerin tunnetuin yhtye on vuonna 1979 perustettu ja 1980-luvulla  pinnalle noussut rockabilly-yhtye Stray Cats. Viime vuosina jälleen vahvasti esillä ollut yhtye on esiintynyt ja levyttänyt aina näihin päiviin asti tasaisin väliajoin. 

1990-luvun jälkipuolella ja 2000-luvulla Setzerin tunnetuin ja suurin yhtye on ollut Brian Setzer Orchestra, kahdeksastatoista soittajasta koostuva big band, jossa Setzer laulaa ja soittaa kitaraa. Hän käyttää Gretsch-merkkisiä kitaroita. Gretschillä on oma Setzer-mallisto.

Setzer esiintyy myös yksin ja levyttää myös soololevyjä.

Setzer on esiintynyt lukuisia kertoja Suomessa useilla eri kokoonpanoilla, muun muassa vuosina 1997, 2009 ja 2016 Pori Jazzissa isolla orkesterillaan. Setzer muistaa mainita Suomen-keikoillaan, että Stray Cats sai ensimmäisen kultalevynsä Suomessa.

## Albumeita
 
* 1986 *The Knife Feels Like Justice* / Brian Setzer
* 1988 *Live Nude Guitars* / Brian Setzer
* 1988 *Live Nude Guitars* [Japan] / Brian Setzer
* 1994 *Brian Setzer Orchestra* / Brian Setzer Orchestra
* 1996 *Guitar Slinger* / Brian Setzer Orchestra
* 1998 *Dirty Boogie* / Brian Setzer Orchestra
* 1998 *Rockin' by Myself* / Brian Setzer
* 2000 *Vavoom!* / Brian Setzer Orchestra
* 2000 *Vavoom!* [Japan Bonus Tracks] / Brian Setzer Orchestra
* 2001 *Ignition!* / Brian Setzer '68 Comeback Special
* 2001 *Ignition!* [Japan Bonus Tracks] / Brian Setzer '68 Comeback Special
* 2001 *Jumpin' East of Java: Live in Japan* / Brian Setzer Orchestra
* 2002 *Boogie Woogie Christmas* / Brian Setzer Orchestra
* 2002 *Christmas Album*
* 2002 *Christmas Album* [Japan Bonus Track]
* 2002 *Guitar Slinger: Complete *[Japan Bonus Tracks] / Brian Setzer Orchestra
* 2003 *Nitro Burnin' Funny Daddy* [Bonus CD] / Brian Setzer
* 2004 *Boogie Woogie Christmas* [Bonus Tracks] / Brian Setzer Orchestra
* 2004 *Very Best of the BSO Live* / Brian Setzer Orchestra
* 2005 *Dig That Crazy Christmas* / Brian Setzer Orchestra
* 2005 *Dig That Crazy Christmas* [Japan Bonus Track] / Brian Setzer Orchestra
* 2005 *Rockabilly Riot, Vol. 1: A Tribute to Sun Records* / Brian Setzer
* 2006   *13* / Brian Setzer
* 2007 *Wolfgang's Big Night Out* / Brian Setzer Orchestra. Rockabilly- ja swingversioita taidemusiikin tunnetuista sävellyksistä.
* 2008 *The Best of Collection - Christmas Rocks!* / Brian Setzer Orchestra
* 2008 *The Ultimate Christmas Collection* [CD + DVD] / Brian Setzer Orchestra
* 2009 *Songs from Lonely Avenue* / Brian Setzer Orchestra
* 2010 *Don't Mess with a Big Band* [live] / Brian Setzer Orchestra
* 2011  *Setzer Goes Instru-MENTAL!* Brian Setzer
* 2014 *Rockabilly Riot! All Original* / Brian Setzer
* 2021 *Gotta Have the Rumble*
* 2023 *The Devil Always Collects*

## Singlet

* 1986 *[[The Knife Feels Like Justice]]* / Brian Setzer

## Aiheesta muualla
*Virallinen sivusto
*Surfdog Music Player  Surfdog-levy-yhtiön artistien musiikkia online, mm. Brian Setzer.
Suvi Tiilikainen

**Suvi Marjut Tiilikainen** (o.s. **Miinala**, s. 21. elokuuta 1980 Kemi) on suomalainen malli ja Miss Suomi 2000. Tiilikainen osallistui myös Miss Universum -kilpailuun, mutta ei menestynyt. Tiilikaisen kolmas ja viimeinen missikisa oli Miss Skandinavia vuonna 2001, hän tuli toiseksi. 

Tiilikainen on työskennellyt mallitoimisto Paparazzissa. Hän on myös juontanut Jenni Dahlmanin ja Henry Aflechtin kanssa Nelosella pyörinyttä Fit4you -ohjelmaa. Ensimmäisen kauden jälkeen Tiilikainen ja Dahlman saivat jättää työnsä ja paikalle tuli aerobikkaaja Tiia Piili. Viimeisin ohjelma, jossa Suvi Tiilikainen on ollut mukana, oli MTV3-kanavalla keväällä 2006 pyörinyt viihdeohjelma Tanssii tähtien kanssa. Hänen tanssiparinaan oli Juha Pykäläinen. Pari putosi toisena ohjelmasta. Tiilikainen on osallistunut myös muihin televisio-ohjelmiin, kuten Krisse Show ja Tuttu Juttu Show.

Tiilikaisen aviomies on entinen jääkiekkoilija Jukka Tiilikainen. Pariskunta avioitui kesällä 2006. Tiilikaisilla on kolme poikaa.

Suvi Tiilikainen on kouluttautunut meikkaajaksi ja tekee tämän alan töitä mallintöidensä ohella.

## Lähteet
Ylermi Kuula

**Raimo Ylermi Kuula** (28. marraskuuta 1928 Keuruu – 4. heinäkuuta 2020) oli suomalainen urkuri, kuoronjohtaja, musiikinopettaja ja kanttori, director musices.

Kuula suoritti Sibelius-Akatemian diplomin 1960, opiskellen Paavo Raussin johdolla ja hän suoritti myös humanististen tieteiden kandidaatin tutkinnon.

Kuula toimi Helsingin Toisen lyseon, Helsingin Kaksoisyhteislyseon (HKYL, nykyisin Käpylän yläaste ja Helsingin luonnontiedelukio) sekä Sibelius-lukion opettajana, Järvenpään musiikkiopiston rehtorina, ja näiden töiden rinnalla myös Puistolan seurakunnan kanttorina sekä musiikkiarvostelijana ainakin Kirkko ja Kaupunki -lehdessä. Vuonna 1971 hän perusti monissa kilpailuissa menestyneen HKYL:n kamarikuoron, joka on yhä toiminnassa nimellä Cantabile-kuoro. Hän toimi kuoron johtajana 1971–1980.

Ylermi Kuula on Toivo Kuulan veljenpoika ja Pentti Kuulan veli. Hänen puolisonsa oli urkuri ja rehtori Mervi Kuula. Viulisti Sirkka Kuula-Niskanen on pariskunnan tytär.

## Lähteet
Carhartt

**Carhartt** on yhdysvaltalainen vaatetusalan perheyhtiö. Se on perustettu vuonna 1889. Carharttin pääkonttori sijaitsee Dearbornissa, Michiganissa. Yritys on edelleen sen perustaneen Carharttin suvun omistuksessa.

Alun perin Carhartt perustettiin valmistamaan työvaatteita, enimmäkseen haalareita, rautatietyöläisille 1890-luvulla. Myöhemmin Carharttin vaatteissa alettiin käyttää näkyvästi kulutusta kestäviä materiaaleja ja ratkaisuja, kuten paksuja lankoja, niittejä vahvistamaan kulutukselle alttiita saumoja ja erilaisia tulen, hankauksen ja vedenkestäviä materiaaleja. Carhartt tunnetaan edelleen Yhdysvalloissa erityisesti kestävistä työvaatteista, kuten takeista, haalareista, liiveistä, paidoista ja farkuista. Euroopassa Carhartt on profiloitunut lähinnä nuorison katuvaatteeksi.

Carharttin eurooppalainen markkinointi keskittyy taiteilijoiden, muusikkojen ja rullalautailijoiden tukemiseen. Yhdysvalloissa Carhartt on näkyvästi esillä perinteisten pohjoisamerikkalaisten urheilulajien kuten rodeon ja NASCARin yhteydessä. 

## Ruskea tunnusväri

Carhartt-vaatemerkin tunnusväriksi on  muodostunut monissa sen tuotteissa käytetty keskiruskea sävy, hieman punertava tai kellertävä, joka muistuttaa nahan tai pronssin väriä. Sävy on käytännöllinen ja kestää hyvin likaa ja kulutusta. Carhartt Brown liittyy vahvasti brändin kestävyysimagoon ja työvaatteiden perinteeseen.

## Historiaa
New Yorkin osavaltiossa vuonna 1855 syntynyt ja Michiganissa ja Wisconsinissa varttunut lääkärin poika Hamilton Carhartt ryhtyi vuonna 1882 huonekalualalle ensin Michiganin Gran Rapidsissä ja sitten Detroitissa. Hän vaihtoi pian kalustetukkunsa toimialan vaateteollisuuteen ja ryhtyi valmistamaan miesten työvaatteita.

Vuoteen 1910 mennessä yritykseen kuului jo vaatetehtaat myös Atlantassa, Dallasissa ja San Franciscossa sekä Kanadan Walkervillessä ja Vancouverissa ja Englannin Liverpoolissa, sekä puuvillakehräämöt Etelä-Carolinassa ja Georgiassa. Vuonna 1925 Carharttin tehdas toimi myös Pariisissa. 1930-luvun lama supisti toimintaa kuitenkin niin, että jäljelle jäivät vain Atlanta, Detroit ja Dallas. 

Vuonna 1937 Hamilton Carhartt kuoli autokolarissa ja yrityksen johtoon astui hänen poikansa Wylie. Seuraavaksi johdon peri vuonna 1959 tämän vävy Robert C. Valade, joka pani yrityksen kasvun vauhtiin. Hänen kaudellaan yhtiön liikevaihto kasvoi kahdesta miljoonasta dollarista vuonna 1960 noin 300 miljoonaan dollariin 1990-luvun puolivälissä. Tämä onnistui muun muassa ostamalla kilpailevia työvaatevalmistajia eri puolilta Yhdysvaltoja.

1990-luvun taitteessa työvaatteet tulivat muotiin myös suuren yleisön arkivaatteina, mikä hyödytti Carharttia. Yritys osallistui ensi kertaa muotinäytöksiin New Yorkissa 1991, ja sen tuotteita esittelivät muun muassa *[[Vogue]]*- ja *[[Harper’s Bazaar]]* -muotilehdet. Kysynnän kasvu johti jopa toimitusvaikeuksiin. Vuonna 1997 Carhartt esitteli ensimmäisen naistenmallistonsa, ja kenkämerkiksi se laajeni vuonna 2004 yhteistyössä Red Wing -jalkinevalmistajan kanssa.

## Lähteet

## Aiheesta muualla
* Carharttin verkkosivut
Jukka Tiilikainen

**Jukka Tiilikainen** (s. 4. huhtikuuta 1974 Espoo) on suomalainen entinen jääkiekkoilija, joka toimii nykyään pelaaja-agenttina.

## Jääkiekkoura
Laitahyökkääjä Jukka Tiilikainen on pelannut kaudesta 1992–1993 lähtien. Hän aloitti uransa Kiekko-Espoossa. Hänet varattiin Los Angeles Kingsiin vuonna 1992 kierroksella 11 varausnumerolla 255. Hän voitti Suomen mestaruuden Turun Palloseurassa vuonna 1995. 

Kiekko-Espoon ja Bluesin lisäksi hänen joukkueitaan ovat olleet Vantaa HT, TPS, Lukko, Ässät, Jokerit, AIK, Södertälje SK, Langnau, Ambrì-Piotta, Fribourg-Gottéron, Ilves sekä Leksands IF jossa hän joutui lopettamaan uransa keväällä 2006 vammojen vuoksi.

Tiilikainen pelasi nuorten MM-kisoissa 1994.

## Yksityiselämä
Nykyään Espoossa asuva Tiilikainen on naimisissa Suvi Miinalan kanssa ja heillä on kolme lasta. Vuoden 2003 alussa julkisuuteen levisi tieto parin suhteesta. He menivät kihloihin syksyllä 2004 ja naimisiin kesällä 2006.

## Lähteet

## Aiheesta muualla
*Eurohockey.net – Jukka Tiilikainen
Atte Sarkima

**Atte Sarkima** (s. 1971) on suomalainen rumpali, joka soitti Ajattara-nimisessä dark metal -yhtyeessä aliaksella **Malakias III**. Hän erosi yhtyeestä vuoden 2006 lopussa, mihin liittynee vahvasti Ajattaran esiintyminen Helsingin Virgin Oil Companyssa 17. marraskuuta 2006, jolloin yhtyeen johtohahmo Pasi Koskinen teki muun muassa uusnatsillisia tervehdyksiä esiintymisen aikana. Sarkima toimii yhtyeissä Verenpisara, Mess ja Metropol. Lisäksi hän on vaikuttanut yhtyeissä nimeltä Five Fifteen, Havana Black ja Aigi. 

Sarkima on harjoitellut shaolin kung-fua, shootfightia, kick-boxingia, muay thaita ja brazilian jiu-jitsua, ja hän toimii Krav Maga -itsepuolustuskouluttajana. Sarkimalla on kahden ohjaajakollegansa kanssa oma, vuodesta 1997 toiminut Krav Maga -seura.

Sarkima toimi **[[Amorphis|Amorphiksen]]** kiertuerumpalina Far From The Sun -Euroopankiertueella 2003 ja **Raskasta Joulua** -projektin kiertuerumpalina minikiertueella joulukuussa 2005.

## Aiheesta muualla
* Verenpisaran virallinen kotisivu 
* Messin virallinen kotisivu 
* Metropolin virallinen kotisivu 
* Tapanilan Eran Krav Magan virallinen kotisivu
3 000 metrin juoksu

**3&nbsp;000 metrin juoksu** on yleisurheilun keskimatkan juoksulaji. Se oli naisten olympialaji vuosina 1984–1992 ja maailmanmestaruuskilpailujen laji vuosina 1980–1993. Tämän jälkeen se korvattiin 5 000 metrin juoksulla.

Sisäratojen MM-kisoissa 3&nbsp;000 metrin juoksu on nykyisin pisin juoksumatka niin miehillä kuin naisillakin. Lajissa kilpaillaan edelleen myös joissain ulkoratakilpailuissa, kuten Timanttiliigan osakilpailuissa.

Miehet kilpailivat olympialaisissa vuosina 1912–1924 3 000 metrin joukkuejuoksussa, jossa ei jaettu henkilökohtaisia palkintoja. 

3&nbsp;000 metrin miesten maailmanennätys on 7.20,67, jonka on juossut Kenian Daniel Komen. Naisten maailmanennätys on Kiinan Wang Junxian 8.06,11.

## Olympiamitalistit
### Naiset

## MM-mitalistit
### Naiset

## Suomen mestarit
* Katso Luettelo 3 000 metrin juoksun Suomen mestareista

## Ennätykset
### Miehet

Lähteet:

### Naiset

Lähteet:

## Maailmanennätyksen kehitys
### Miehet

Lähteet:

### Naiset
Epäviralliset ennätykset:

Kansainvälisen yleisurheiluliiton ratifioimat ennätykset:

Lähteet:

## Maailmantilasto (ulkoradat)
### Miehet
Alle 7.27,50 juosseet miehet (tilanne tammikuu 2023): 

# 7.20,67  Daniel Komen, 1. syyskuuta 1996, Rieti
# 7.23,09  Hicham el-Guerrouj, 3. syyskuuta 1999, Bryssel
# 7.25,02  Ali Saïdi-Sief, 18. elokuuta 2000, Monaco
# 7.25,09  Haile Gebrselassie, 28. elokuuta 1998, Bryssel
# 7.25,11  Noureddine Morceli, 2. elokuuta 1994, Monaco
# 7.25,79  Kenenisa Bekele, 7. elokuuta 2007, Tukholma
# 7.25,93  Thierry Ndikumwenayo, 10. elokuuta 2022, Monaco
# 7.26,25  Yomif Kejelcha, 1. heinäkuuta 2021, Oslo
# 7.26,62  Mohammed Mourhit, 18. elokuuta 2000, Monaco
# 7.26,64  Jacob Kiplimo, 17. syyskuuta 2020, Rooma
# 7.26,81  Berihu Aregawi, 10. elokuuta 2022, Monaco
# 7.27,05  Jakob Ingebrigtsen, 17. syyskuuta 2020, Rooma
# 7.27,18  Moses Kiptanui, 25. heinäkuuta 1995, Monaco
# 7.27,26  Yenew Alamirew, 6. toukokuuta 2011, Doha

### Naiset
Alle 8.22 juosseet naiset (tilanne tammikuu 2023): 

# 8.06,11  Wang Junxia, 13. syyskuuta 1993, Peking
# 8.12,18  Qu Yunxia, 13. syyskuuta 1993, Peking
# 8.16,50  Zhang Linli, 13. syyskuuta 1993, Peking
# 8.18,49  Sifan Hassan, 30. kesäkuuta 2019, Stanford
# 8.19,08  Francine Niyonsaba, 28. elokuuta 2021, Pariisi
# 8.19,52  Ejgayehu Taye, 28. elokuuta 2021, Pariisi
# 8.19,78  Ma Liyan, 12. syyskuuta 1993, Peking
# 8.20,07  Konstanze Klosterhalfen, 30. kesäkuuta 2019, Stanford
# 8.20,27  Letesenbet Gidey, 30. kesäkuuta 2019, Stanford
# 8.20,68  Hellen Onsando Obiri, 9. toukokuuta 2014, Doha
# 8.21,14  Mercy Cherono, 9. toukokuuta 2014, Doha
# 8.21,29  Genzebe Dibaba, 30. kesäkuuta 2019, Stanford
# 8.21,42  Gabriela Szabo, 19. heinäkuuta 2002, Monaco
# 8.21,53  Margaret Chelimo Kipkemboi, 28. elokuuta 2021, Pariisi
# 8.21,64  Sonia O'Sullivan, 15. heinäkuuta 1994, Lontoo
# 8.21,84  Zhang Lirong, 13. syyskuuta 1993, Peking

## Lähteet
Pasi Koskinen

**Pasi Antero Koskinen** (s. 1972) on suomalainen muusikko. Hän oli Amorphis-yhtyeen laulajana  vuosina 1996–2004. Sittemmin hän on vaikuttanut Ajattarassa solistina taiteilijanimellä **Ruoja**. Yhtye oli tauolla ja teki paluun Nummirockissa vuonna 2016. Hän on vaikuttanut myös yhtyeissä Shape of Despair ja Mannhai. Sen lisäksi hän on toiminut To Separate the Flesh from the Bones -yhtyeessä taiteilijanimellä **Herr Arschstein**.

Pasi Koskinen on ollut naimisissa Natalie Koskisen kanssa. Parilla on yhteisiä lapsia. Natalie Koskinen on ollut mukana muun muassa Shape of Despairissa ja Depressed Modessa.

## Lähteet
Heidi Willman

**Heidi Johanna Willman** (nyk. **Pikkarainen**, ent. **Sohlberg**, o.s. **Willman**, s. 18. toukokuuta 1981 Jyväskylä) on Miss Suomi 2001 ja Miss Baltic Sea vuodelta 2002.

Hän oli vuoteen 2018 saakka naimisissa Niklas Sohlbergin kanssa ja heillä on kaksi tytärtä. Heidi Sohlberg kihlautui syyskuussa 2021 Jarkka Pikkaraisen kanssa ja he avioituivat lokakuussa 2022. Morsian otti aviomiehensä sukunimen. Hän kuitenkin käyttää julkisuudessa Willman-nimeä.

Willmanilla diagnosoitiin kesäkuussa 2016 rintasyöpä, joka leikattiin saman vuoden heinäkuussa. Häneltä poistettiin tuolloin kummatkin rinnat ja lokakuussa 2018 myös munasarjat. Vuonna 2017 vaativat hoidot päättyivät ja syöpä on selätetty. Hän käy kuitenkin vuosittain kontrollissa tarkistamassa, että kaikki on hyvin. 

Willman oli 10-vuotias, kun hänen äitinsä kuoli syöpään 38-vuotiaana.

## Koulutus ja ura
Koulutukseltaan Willman on ylioppilas, ja suorittanut vuonna 2006 oppisopimussuhteessa optiikkahiojan ammattitutkintoa.  Hän on käynyt vuoden mittaisen sisustussuunnittelijakoulutuksen ja hänellä on ollut sisustussuunnitteluyritys  

Yli kymmenvuotisen uransa aikana Willman on juontanut erilaisia messutapahtumia, urheilu- ja liikuntatapahtumia sekä paljon muita tilaisuuksia.

## Lähteet
Daniel Komen

**Daniel Kipngetich Komen** (s. 17. toukokuuta 1976) on kenialainen keski- ja pitkien matkojen juoksija. Komen voitti vuoden 1997 MM-kilpailuissa kultaa 5 000 metrillä. Lisäksi hän sijoittui viidenneksi Sevillan vuoden 1999 MM-kisojen vastaavalla matkalla.

Komen juoksi ensimmäisenä miehenä kaksi peräkkäistä mailia alle neljän minuutin parantaen 2 mailin maailmanennätykseksi 7.58,61. Hän oli myös toinen ihminen maailmassa Said Aouitan jälkeen joka juoksi 5&nbsp;000 metriä alle 13 minuutissa ja 1&nbsp;500 metriä alle kolmen ja puolen minuutin. Hänen nimissään oli 3&nbsp;000 metrin maailmanennätys sekä sisä- että ulkoradoilla; edellisen hän menetti helmikuussa 2023 ja jälkimmäisen elokuussa 2024. Hän juoksi maailmanennätyksen myös 5&nbsp;000 metrillä Brysselissä 1997, mutta sen rikkoi pian Haile Gebrselassie.

Daniel Komen tunnettiin huippuvuosinaan keinuvasta juoksutyylistään sekä siitä, että hän juoksi erilaisilla taktiikoilla, kuten välillä alusta loppuun kovaa ja välillä kyttäillen ja lopussa vaiheittain kiristäen. 

Daniel Komen ei ole sukua toiselle huippujuoksijalle Daniel Kipchirchir Komenille.

## Henkilökohtaiset ennätykset

## Lähteet
Lotus (pelisarja)

**Lotus** on brittiläisen Gremlin Graphicsin julkaisema autopelisarja, jotka julkaistiin 1990-luvun alussa Commodore Amigalle. Pelit kehitti brittiläinen Magnetic Fields, jonka keskeiset hahmot tunnetaan myös esimerkiksi Commodore 64:n Kikstart-moottoripyöräpeleistä ja *[[Super Cars]]ista*. Peleissä ohjastettiin nimen mukaisesti Lotus Carsin valmistamia autoja, eritoten Lotus Espritiä. 

## Pelit
* *[[Lotus Esprit Turbo Challenge]]* (1990), Amiga, Amstrad CPC, Atari ST, Commodore 64, ZX Spectrum
* *[[Lotus Turbo Challenge 2]]* (1991), Acorn Archimedes, Amiga, Atari ST, Sega Mega Drive
* *[[Lotus III: The Ultimate Challenge]]* (1992), Amiga, Atari ST, DOS, Sega Mega Drive

Ensimmäisessä Lotus-pelissä pelaaja kilpaili muita kuljettajia vastaan, joiden nimet olivat muunnelmia aikansa oikeiden kuljettajien nimistä (esimerkiksi Ayrton Sendup - Ayrton Senna ja Ricardo Pastry - Riccardo Patrese). Toisessa Lotus-pelissä pelaaja taas ajoi ennalta-asetettua aikaa vastaan, kun taas kolmas Lotus yhdisti nämä molemmat pelimuodot.

Lotus-pelien musiikki on jäänyt elämään vanhan pelimusiikin harrastajien keskuudessa. Lotus II:n musiikit sävelsi Barry Leitch, ja pelistä muistetaan lähinnä sen alkumusiikki (myös jokaisella jaksolla on oma lyhyt tunnusmusiikkinsa). Lotus III:ssa on mahdollisuus kuunnella myös ajon aikana useita Patrick Phelanin tekemiä kappaleita. Peleissä on mahdollisuus kaksinpeliin jaetulla ruudulla ja Lotus II:ssa ja III:ssa voi pelata myös kolmin- tai nelinpeliä kaksi konetta välikaapelilla yhdistämällä.

### Vastaanotto
Lotus I oli Amigalla erittäin suosittu peli aikanaan ja siitä tuli myös arvostelumenestys. Lotus II:ta pidettiin ilmestyessään lajityyppinsä aikansa teknisesti vaikuttavimpana pelinä, se oli grafiikaltaan sarjan ensimmäistä osaa edistyneempi. Pelin Mega Drive -versiolla oli vaikeuksia pyörittää alkuperäisen pelin kaltaista grafiikkaa sulavasti, mutta PC -versio toimi grafiikaltaan suhteellisen samaan tapaan kuin alkuperäinen versio. Lotus III ei enää saanut yhtä hyvää vastaanottoa. Sen harmiksi koitui juuri grafiikan pyörittäminen, joka ei jostain syystä ollut enää yhtä sulavaa kuin edeltäjissään. Samoin pelillä ei ollut enää uusia ominaisuuksia tarjottavanaan. Mukana oli jonkinlainen "rataeditori", mutta siinä ei saanut suoraan suunnitella rataa, vaan ainoastaan päättää esimerkiksi radan mutkaisuudesta ja muista piirteistä, jotka ilmaistiin prosenttiyksiköin.

### Kloonit
Peleistä tehtiin alkuperäisten kaltaisia muunnelmia muille pelikonsoleille, kuten Kemcon *[[Top Gear (videopeli)|Top Gear]]* Super Nintendolle, jossa käytettiin Lotus II:n musiikkeja. Sega Mega-CD:lle julkaistiin taas alun perin niin ikään Amigalle tehty *[[Jaguar XJ220 (videopeli)|Jaguar XJ220]]*, joka oli selvästi Lotuksen inspiroima.

## Aiheesta muualla
* Pelisarja MobyGamesissä
Salla (nimi)

**Salla** on suomalainen naisen etunimi. Se on mahdollisesti muunnos nimestä Saara, mutta sen syntyyn on vaikuttanut myös Lapin tunnettu paikannimi Salla. Salla tarkoittaa syliä pohjoissaameksi.

Digi- ja väestötietoviraston tietojen mukaan Salla-nimen on 1900-luvun alusta vuoden 2019 loppuun mennessä saanut noin 6&nbsp;080 henkilöä. Heistä suurin osa on 1900-luvun loppupuolella syntyneitä.

## Tunnettuja Salloja
*Salla Eerola, balettitanssija
*Salla Fagerström (s. 1980), tietokirjailija ja televisiokäsikirjoittaja 
*Salla Hakanpää (s. 1987), sirkustaiteilija ja vapaasukeltaja
*Salla Huovinen (s. 1969), pesäpalloilija
*Salla Hyvönen (s. 2004), jalkapalloilija
*Salla-Marja Hätinen, laulaja ja kantelensoittaja, Mafia Honey- ja aik. Sallan ja Miron matka maailman ympäri -yhtyeen jäsen
*Salla Ikonen (s. 1985), katutaiteilija
*Salla Kalkas (s. 1995), runoilija
*Salla Karhu (s. 1994), lentopalloilija
*Salla Koskela (s. 1992), hiihtosuunnistaja
*Salla Kozma (s. 1975), näyttelijä
*Salla Kyhälä (s. 1983), ringetenpeaaja ja alamäkiluistelija
*Salla Laukkanen (s. 2000), estejuoksija
*Salla Lintonen (s. 1983), näyttelijä
*Salla Luhtala, elokuvasäveltäjä
*Salla Merikukka (s. 1988), valokuvaaja ja vihreä poliitikko
*Salla Nazarenko (s. 1974), toimittaja ja kirjailija
*Salla Paajanen (s. 1964), televisiotoimittaja
*Salla Rinne, o.s. *Käppi* (s. 1980), yleisurheilija
*Salla Ronkainen (s. 1998), pesäpalloilija
*Salla Savolainen (s. 1962), kirjailija ja kuvittaja
*Salla Simukka (s. 1981), kirjailija ja suomentaja
*Salla Sipponen (s. 1995), kiekonheittäjä
*Salla Tuomivaara (s. 1975), sosiologi, eläinoikeusaktivisti
*Salla Tykkä (s. 1973), kuvataiteilija
*Salla Valle (s. 1990), kuva- ja performanssitaiteilija
*Salla Viikka (s. 1975), näytelmäkirjailija, dramaturgi ja graafinen suunnittelija
*Salla Vuorikoski (s. 1977), toimittaja
*Salla Yli-Luopa, maskeeraussuunnittelija

## Kuvitteellisia Salloja
* Salla, Lauren Childin lastenkirjoissa *[[Samu ja Salla]]*, (katso kirjankustantamo: Pieni Karhu) ja näistä tehdyssä Ylen animaatiosarjassa
*Salla Taalasmaa (ent. Tervajoki, Laitela, ja Mattila-Taalasmaa, o.s. Mattila), sarjassa Salatut elämät

## Katso myös
* Inari (nimi)
* Ivalo (nimi)

## Lähteet
* 

### Viitteet
Quarterhevonen

**Quarterhevonen** (, myös QH tai AQH) on yhdysvaltalainen lämminverinen hevosrotu, joka polveutuu muiden muassa mustangista ja englannintäysiverisestä ja juontaa juurensa 1700–1800-luvuille. Rotua käytetään ratsuna (sekä lännenratsastukseen että eurooppalaistyyppiseen ratsastukseen), karjahevosena ja laukkahevosena.

Rodun nimi tulee neljännesmailista (), lyhyestä laukkakilpailumatkasta, jolla nämä hevoset ovat perinteisesti kilpailleet nopeudessa. Lyhyillä matkoilla quarterhevosta pidetäänkin jopa maailman nopeimpana hevosena. Se laukkaa neljännesmailin jopa 88 km/h nopeudella. Quarterhevoset ovat ketteryytensä, nopeutensa ja hyvän tasapainonsa sekä "karjavaistonsa" () ansiosta erinomaisia karjahevosia, missä käytössä moni amerikkalainen quarterhevonen on edelleenkin.

Suomessa toimii Suomen Quarterhevosyhdistys, joka on AQHA:n (American Quarter Horse Association) alajärjestö.

## Ominaisuudet
Quarterin säkäkorkeus on noin 140–160&nbsp;cm ja hevonen on yksivärinen, eli varsinaista kirjavuutta ei sallita. Tavallisin väri on rautias. Kirjavat quarterit ja quarter-englannintäysiveriristeytykset luetaan omaksi paint-rodukseen. 

Quarterhevosesta on myös ponikokoinen versio (), ja quarterhevosta on myös risteytetty varsin paljon arabin kanssa, jolloin tuloksena on quarteria kevyempi "quarabi" .

Quarterhevonen kuuluu Yhdysvaltojen suosituimpiin hevosrotuihin. Suomessa rotu on uusi tulokas, ja niitä on noin 350.

## Lähteet

## Aiheesta muualla
*Suomen Quarterhevosyhdistys (SQHY) ry
*Quarterhevosjärjestö AQHA, American Quarter Horse Association 
*Quarterhevonen Hevosmaailma.netissä 
*Quarterhevonen lännenratsuna
Hatchback

**Hatchback** (suom. **viistoperä** ja **pystyperä**, tarkasta muodosta riippuen) on henkilöauton korimalli, jossa tavaratilan luukku ulottuu yleensä katon reunasta alas puskuriin ja takaikkuna on osa luukkua.

Hatchback on niin sanottu "kahden laatikon" malli, jossa ei ole erillistä tavaratilaa. Vastaavasti sedan on "kolmen laatikon" malli, jossa moottoritila, matkustajatila ja tavaratila ovat erillisiä tiloja.

## Liftback

Liftback on hatchbackin muunnelma, jonka muotoilu muistuttaa sedania tai fastbackia, mutta takaluukku ulottuu kuitenkin kattoon saakka ja sisältää takaikkunan. Nykyään termiä käytetään vähemmän, mutta aiemmin esimerkiksi Toyota Corollasta oli sekä liftback- että hatchback-versiot.

### Combi coupé

Autonvalmistaja Saab esitteli ensimmäisen liftback-mallinsa vuonna 1974. Kyseessä oli Saab 99 -malli, ja erottaakseen sen jo markkinoilla olleista sedanista ja sedan-pohjaisesta coupésta Saab nimesi sen combi coupéksi. Tarkoituksena oli korostaa auton farmarimaista käytännöllisyyttä ja coupémaista urheilullisuutta.

## Lähteet

## Aiheesta muualla
The Viper Room

**The Viper Room** on Los Angelesin Sunset Boulevardilla sijaitseva vuonna 1993 perustettu yökerho. Samoissa tiloissa aiemmin toiminut Melody Room -niminen jazzbaari tunnettiin 1900-luvun alkupuolella gangstereiden kantapaikkana. 1960-luvulle tultaessa siitä tuli hippien suosima baari. 1970- ja 1980-luvuilla tiloissa toimi The Central -yökerho, jonka näyttelijä Johnny Depp ja muusikko Chuck Weiss ostivat 1990-luvun alussa. Uudet omistajat antoivat sille nimen *The Viper Room*, joka viittaa marihuanan polttajaa tarkoittavaan vanhaan slangisanaan *viper*.

*The Viper Room* on ulkoa täysin mustaksi maalattu yksinkertainen rakennus. *The Viper Roomissa* esiintyivät niin aloittelevat bändit kuin isot nimet kuten Red Hot Chili Peppers, Rolling Stones ja Johnny Cash (usein salanimillä), stripparit, kirjailijat ja jazz-laulajat. 1990-luvulla *The Viper Room* nousi yhdeksi Los Angelesin suosituimmista yökerhoista.

*The Viper Room* on saanut myös kielteistä mainetta. Vuonna 1993 näyttelijä River Phoenix kuoli klubin edessä huumeiden yliannostukseen. Rocktähti Tommy Lee pidätettiin paparazzin pahoinpitelystä klubin edessä.

Myöhemmin Johnny Depp ja toinen omistaja Anthony Fox menivät oikeuteen, sillä Fox väitti Deppin rikkovan sopimuksia. Fox katosi kuitenkin ennen oikeuden päätöstä mystisesti. Depp myi oman osuutensa klubista Foxin tyttärelle vuonna 2004.

## Lähteet

## Aiheesta muualla
*Viper Roomin viralliset sivut
Falco

**Falco** voi tarkoittaa ainakin seuraavia asioita:

*Jalohaukat (*Falco*), jalohaukkojen heimoon kuuluva suku
*L/A Falco, suomalainen lautta-alus
*RN Falco (1919), Italian kuninkaallisen laivaston Aquila-luokan hävittäjä.

## Henkilöitä

*Falco, oik. *Johann Hölzel* (1957–1998), itävaltalainen muusikko
*Edie Falco (s. 1963), yhdysvaltalainen näyttelijä
*Ennio Falco (s. 1968), italialainen urheiluampuja ja olympiavoittaja
*Giuseppe Di Falco (s. 1930), italialainen katolinen piispa
*Falco Lombardi, fiktiivinen henkilö *Star Fox* -pelisarjassa
SkyTeam

**SkyTeam** on maailman toiseksi suurin lentoyhtiöallianssi. Alliansiin kuuluu 19 lentoyhtiötä eri puolilta maailmaa.

SkyTeam kutsuu itseään ensimmäiseksi allianssiksi, joka on rakennettu vastaamaan asiakkaiden toiveisiin. SkyTeamin kilpailijoita ovat Oneworld ja Star Alliance.

Markkinaosuus Suomen kansainvälisessä reittiliikenteessä oli noin 4 % vuoden 2007 ensimmäisellä kolmanneksella.

## Jäsenet

### Täysjäsenet
 

### Entiset liitännäisjäsenet
 

### Erotetut täysjäsenet

### Entiset täysjäsenet

## Lähteet

## Aiheesta muualla

* https://www.skyteam.com
Rauhan Side

**Rauhan Side** on esikoislestadiolaisten julkaisema lehti, joka ilmestyy neljä kertaa vuodessa. Lehti sisältää hartauskirjoituksia, saarnoja (Luther, Laestadius, esikoislestadiolaisten saarnaajat), lähetyskirjeitä, kertomuksia kristittyjen kokemuksista, kirkkohistoriallisia kirjoituksia, kannanottoja, uutisia, lasten palstan ja tietoja seuroista ja rukoushuoneista. Lehti leviää noin kymmeneen maahan, mutta levikistä yli 90 prosenttia suuntautuu Suomeen. Tärkeimmistä artikkeleista on ruotsin- ja englanninkieliset tiivistelmät. 

Lehti ilmestyy paperilehden lisäksi myös ääniversiona. Lehden nettisivuilla on vain yhteystiedot ja tietoa esikoislestadiolaisten seuroista. 

Rauhan Side alkoi ilmestyä vuonna 1979. Lehden ulkoasu ei ole juurikaan muuttunut 40 vuodessa. Kansilehti on vihreä ja ilman kuvaa. Kuvia on muutenkin niukasti. Kannessa on viittaus Raamatun paikkaan, josta lehden nimi on johdettu: "Ahkeroikaa myös pitämään hengen yhteyttä rauhan siteen kautta." (Ef. 4:3)

## Päätoimittajat
Seuraavat henkilöt ovat toimineet lehden päätoimittajina:
* 1979–1993: Veikko Viljanen
* 1994–1998: Pekka Liuksiala
* 1999–2015: Raimo Airamo
* 2016- Teemu Tast

## Aiheesta muualla

* Rauhan Siteen kotisivu
Lähettäjä

**Lähettäjä** on 11 kertaa vuodessa ilmestyvä lestadiolaisen uusheräyksen hartaus- ja tiedotuslehti.  Se on Kalajoen Kristillisen Opiston ja uusheräyksen tärkein tiedotuslehti. Lähettäjässä julkaistaan raamattuopetuksia, lyhennelmiä seurapuheista, lähettien kirjeitä lähetyskentiltä, tietoa uusheräyksen toiminnasta sekä hartauskirjoituksia. Lehden päätoimittaja on Eeva Pouke (aikaisemmin Martti Peräaho) ja toimitussihteeri Arja Tolonen. Lehdellä on toimituskunta, joka päättää muun muassa vuositeeman ja teemakirjoittajat. 

## Lähteet

## Aiheesta muualla
* Lähettäjä-lehti
S-market

**S-market** (puhekielessä usein myös *Ässä*) on suomalainen päivittäistavaraketju, jonka myymälät sijaitsevat ympäri Suomen. 
Paikalliset S-marketit omistaa aina jokin S-ryhmän osuuskaupoista. 

S-marketin valikoimiin kuuluu n. 4&nbsp;000–10&nbsp;000 tuotetta. S-ryhmän omia päivittäistavarakaupan merkkejä ovat muun muassa Coop, X-tra ja Kotimaista. Aiempia omia merkkejä ovat olleet Rainbow, Daily- ja Hyvä Ostos -tuotteet.

S-market on S-ryhmän suurin päivittäistavaraketju: vuonna 2020 siihen kuului 442 toimipaikkaa. Se on liikevaihdoltaan koko Suomen suurin vähittäiskauppaketju, vuonna 2020 liikevaihto oli 3,78 miljardia euroa. Toisena oli S-ryhmän Prisma ja kolmantena Keskon K-Citymarket.

S-marketit ovat kooltaan 500–3&nbsp;000 m², eli suunnilleen samankokoisia kuin Keskon K-Supermarketit. Pienimmät toimipaikat sijaitsevat yleisesti lähiöissä ja taajamissa, hieman suuremmat alue- ja kaupunkikeskuksissa ja suurimmat kaupunkiympäristössä vilkkaimpien liikenneväylien varrella ja isommissa risteyksissä ABC-huoltoasemien yhteydessä. S-market toimii myös useimpien Sokos-tavaratalojen elintarvikeosastona. Maaliskuussa 2022 Nurmijärven Klaukkalaan avattiin HOK-elannon suurin S-market, joka on lähes Prisma-tavaratalon kokoluokkaa. Porvoossa sijaitsee maan suurin S-market (Varuboden Osla). Lähde

Ketju perustettiin vuonna 1984, jolloin S-ryhmä oli ryhtynyt kokoamaan kauppojaan valtakunnallisten ketjujen alaisuuteen. S-marketit korvasivat tuolloin paikallisten osuuskauppojen eri nimillä ja konsepteilla toimineet marketit. Muun muassa Sokos-hallit ja pienimmät Sokos-tavaratalot muutettiin S-marketeiksi. 

## Galleria

Kuva:Puhos Alepa.jpg|Helsingin Puhoksen sittenmin lopetetun S-marketin sisäänkäynti.
Kuva:S-market Vimpeli 2016-05-24.jpg|Vimpelin S-market.
Kuva:Klaukkala S-Market 05.jpg|Nurmijärven Klaukkalan uusi S-market.
Kuva:Jakomäki shopping mall.jpg|Helsingin Jakomäen S-market.
Kuva:S-Market Näsi Porvoo.jpeg|Porvoon Näsin S-market sisältä.
Kuva:S-market_Evijärvi_2018.jpg|Evijärven S-market.
Kuva:S-market Tanelinranta.jpg|Seinäjoen Tanelinrannan S-market.


## Logot

Tiedosto:S-marketin_logo_1984.png|S-marketin ensimmäinen logo
Tiedosto:S-marketVanha.svg|S-Marketin edellinen logo
Tiedosto:S-marketin logo.svg|S-marketin nykyinen logo


## Katso myös
*Prisma (kauppaketju)
*Sale
*Alepa
*S-Pankki

## Lähteet
Aligarh

**Aligarh** (, ) on kaupunki Uttar Pradeshin osavaltiossa Intian pohjoisosassa. Vuonna 2011 Aligarhin asukasluku oli 872&nbsp;575. 

Aligarh perustettiin 1100-luvulla Kol-nimisenä linnoituksena. Kaupungin nimi vaihtui vuonna 1776 Aligarhiksi uuden tukikohdan rakentamisen myötä. Britit valloittivat tukikohdan vuonna 1803. Vanhan linnoituksen rauniot sijaitsevat kolme kilometriä kaupungin pohjoispuolella. Parhaiten kaupunki tunnetaan lukkoteollisuudestaan.

Aligarh sijaitsee 140 kilometriä kaakkoon New Delhistä, Ganges- ja Yamunajokien välisellä tasankoalueella.


Tiedosto:Aligarh Fort 1.JPG|Aligarhin linnake.


## Lähteet

## Aiheesta muualla
Rukki

**Rukki** on laite, jolla karstatusta tai kammatusta kuidusta, kuten villasta tai puuvillasta kehrätään eli valmistetaan lankaa. Rukit jaetaan yleensä kahteen pääryhmään: viistorukkeihin ja pystyrukkeihin, ero näissä rukkityypeissä on rukin pyörän sijainnissa. Rukit voidaan myös jakaa pysty-, vino- ja pitkärukkeihin. Vinorukki on näistä yleisin. Suomessa rukkeja on käytetty 1500-luvulta lähtien, mutta ne alkoivat yleistymään vasta 1700-luvulla. Rukissa on iso pyörä, joka pyörittää esimerkiksi nahkanyörin välityksellä suurella kierrosnopeudella niin sanottua lyhtyä eli siipeä, jossa lanka syntyy. Pyöritys tapahtuu tavallisesti erityistä poljinta polkemalla, joskus käsin. Rukin toimintaperiaate keksittiin vuosien 500 ja 1000 välillä Intiassa tai Kiinassa. Poljettava rukki keksittiin nykyisen Saksan alueella vuonna 1533.

Suomessa erityisesti Kiikan kunta oli tunnettu rukkien valmistuksesta, ja rukki oli kuva-aiheena myös Kiikan vaakunassa. Rukkeja valmistettiin kunnassa erityisesti 1800-luvun lopussa ja 1900-luvun alussa.

Rukkia vanhempi tekniikka tehdä lankaa on värttinä.

Langasta tehtiin kangasta kangaspuilla.

Rukinlapa saattaa olla vaativan taiteellisen puunkaiverrustyön tulos.

## Rukin osat

## Lähteet

## Kirjallisuutta
* Hukkinen, Satu, *Luonnonkuitujen kehruu*, Helsinki Dataliina Ay, 1995 
* Varilo, Sari, *Kehrääjän kirja*, Helsinki, Vantaan lehdentekijät, 1984 

## Aiheesta muualla

* Maailman ainoa rukkitehdas, Helsingin Sanomat, 29.1.1939, nro 27, s. 8, Kansalliskirjaston digitaaliset aineistot
Pietari–Valkeasaari-rata

**Pietari–Valkeasaari-rata** on Pietarista Revonnenän ja Siestarjoen kautta Valkeasaareen johtava rautatie. Se alkaa Pietarin Suomen rautatieasemalta, erkanee Pietari–Viipuri-radasta Lanskajan jälkeen ja kulkee pitkin Suomenlahden rannikkoa, kunnes yhtyy jälleen Pietarin ja Viipurin väliseen rataan Valkeasaaressa. Rata on 42 kilometriä pitkä, ja se on koko matkalta sähköistetty.

## Liikenne
Rataosan liikennettä hoitaa Lokakuun rautatiet, jolla on päivittäin yli 20 henkilöjunavuoroa kumpaankin suuntaan. Rataosan tärkeimpiä asemia ovat Suomen rautatieasema, Lanskaja, Kivinenä, Mantere, Siestarjoki ja Valkeasaari. Suomen rautatieasema on radan pääteasema Pietarin keskustassa ja sieltä on vaihtoyhteys Ploštšad Leninan metroasemalle. Lanskaja on tärkeä henkilöliikenteen risteysasema ydinkeskustan pohjoispuolella. Kivinenässä on vaihtoyhteys Tšornaja retškan metroasemalle ja Mantereesta Mantereen metroasemalle. Radan pääteasemalta Valkeasaaresta on vaihtoyhteys sekä Viipuriin että Parkalan kautta Pietariin.